                                                           Anexă  la HCL nr. __________________



CONTRACT DE VÂNZARE-CUMPÃRARE
nr. ______________________

             În conformitate cu prevederile Codului Civil şi a Sentinţei Civile nr............................................
rămasă definitivă prin Decizia Civilă nr..................................... se încheie prezentul contract.
             I. PĂRŢILE CONTRACTANTE:
             1. Municipiul Timișoara, ca reprezentant al proprietarului Statul Român, cu sediul în Timișoara, B-dul C.D.Loga nr.1, având cod de identificare fiscală nr.14756536, prin D-nul Primar Nicolae Robu, în calitate de vânzător, pe de o parte,
            	                                                           și

            2. ……………………………. fiica/fiul lui ………. şi ………… născut(ă) la data de …………….. în …………….. jud. …………….., CNP ……………..………………., domiciliat(ă) în Timișoara, str…………………… nr. …. jud. Timiș, posesor a C.I./BI seria ……nr……………/…………. emisă de Mun. Timișoara, cetăţean român, care declară că este căsătorit(ă) cu .............................................., CNP ……………......................., în calitate de cumpărător pe de altă parte.

            II. OBIECTUL CONTRACTULUI
             Subscrisul vânzător, în calitate de proprietar asupra suprafeţei de …...... m.p. teren, vinde către ..................................... căsătorit cu ..............................., suprafaţa de …….. m.p. teren intravilan, respectiv cota de …………. părţi teren, cu categoria de folosinţă …….……….., situat în Timișoara, str.............................., nr..... jud. Timiș, cu nr. top/ nr. cadastral ____________, în suprafaţă totală de ……….mp înscris în C.F. nr……………… Timișoara (C.F. vechi nr…………… Timișoara) şi consimte ca dreptul de proprietate asupra cotei de …………….. parte teren mai sus descris să se înscrie în cartea funciară în favoarea cumpărătorului de mai sus.
            Eu, cumpărătorul(ea) declar că, sunt proprietarul unei construcții reprezentând casă de locuit dobândită conform prevederilor Legii nr.112/1995, prin contractul de vânzare-cumpărare nr............................, situată în Timișoara, str. ……..……………............. nr. ....... jud. Timiș, iar terenul ce face obiectul prezentului act, în fapt este teren învecinat casei, pe care l-am folosit de o perioadă îndelungată de timp, fiind situat la aceeaşi adresă.

          III. PREŢUL CONTRACTULUI

           Preţul stabilit de noi părţile contractante este de .................... lei, sumă pe care vânzătorul recunoaşte că a primit-o în întregime de la cumpărător, înaintea semnării prezentului act, iar eu cumpărătorul declar că am achitat-o în mod real, conform chitanţei pentru creanţele bugetelor locale seria………..nr. …………… din data de ……………....
          Subsemnatul cumpărător înţeleg să cumpăr de la susnumitul vânzător imobilul mai sus arătat la preţul şi în condiţiile prevăzute în prezentul contract cu al cărui conţinut mă declar de acord.
          Subscrisul vânzător recunosc că am primit de la cumpărător în întregime preţul mai sus descris, înaintea semnării prezentului act.
             Totodată noi, părţile, am luat la cunoştinţă prevederile art.1660 din Noul Cod Civil potrivit căruia preţul vânzării trebuie să fie serios şi sincer determinat, iar conform art.1665 vânzarea este anulabilă dacă preţul este fictiv ori derizoriu, faţă de care condiţii declarăm pe propria noastră răspundere că preţul de vânzare sus arătat corespunde valorii bunului vândut, aşa cum am stabilit noi, asumându-ne răspunderea în acest sens, inclusiv din punct de vedere fiscal.   De asemenea, noi părţile, declarăm că am luat la cunoştinţă de prevederile Codului Fiscal şi ale Legii pentru Prevenirea şi Combaterea Evaziunii Fiscale nr.241/2005 cu modificări ulterioare, precum şi ale Legii nr.656/2002 privind prevenirea şi sancţionarea spălării banilor.
	
             IV. TRANSMITEREA DREPTULUI DE PROPRIETATE
              Dreptul de proprietate asupra terenului ce face obiectul prezentului contract se transmite cumpărătorului la momentul autentificării contractului în fața notarului public.              
Cumpărătorul se obligă să achite toate obligațiile fiscale care decurg din transferul dreptului de proprietate, să înscrie dreptul de proprietate în cartea funciară și costurile notariale.

               V. DECLARAŢII ŞI GARANŢII
                Subscrisul vânzător declară că nu există nici o piedică pentru vânzare întrucât imobilul ce se vinde este în domeniul privat al municipiului Timișoara, se află în circuitul civil, nu este clasat ca monument istoric, ansamblu sau sit arheologic, nu este inalienabil, nici insesizabil, nu este în litigiu, nu este revendicat, nu are sarcini şi nici interdicţii, nu este constituit vreun drept real în favoarea altor persoane, nu a fost promis spre vânzare nici unei alte persoane fizice sau juridice, este în stăpânirea sa continuă şi legală de la data dobândirii, potrivit încheierii de carte funciară nr. …………….........................
               Vânzătorul declară că imobilul nu este grevat de sarcini şi nu s-au constituit drepturi reale în favoarea altor persoane, după cum rezultă din extrasul de cartea funciară pentru informare la cererea nr. ................. din data de ..........................., eliberat de Oficiul de Cadastru şi Publicitate Imobiliară Timiș.
              Subscrisul vânzător garantez pe cumpărător contra evicţiunii şi a viciilor imobilului conform prevederilor art. 1695 şi art. 1707 din Noul Cod Civil. A fost îndeplinită de către cumpărător obligaţia de verificare a stării în care se află bunul imobil la momentul predării pentru a descoperi viciile aparente, pe care vânzătorul are obligaţia să le remedieze de îndată, precum şi eventualele vicii ascunse. 
                Subsemnatul(a) cumpărător(e) precizez că sunt căsătorit(ă) cu ........................................, sub regimul comunităţii legale şi în consecinţă imobilul dobândit prin prezentul contract va fi stăpânit de noi ca bun comun în devălmăşie şi consimt la înscrierea ca atare în cartea funciară.
               Subsemnatul cumpărător declar că am luat la cunoştinţă de situaţia de drept şi de fapt a bunului imobil ca fiind cea arătată de vânzător şi nu am descoperit vicii aparente pe care vânzătorul are obligaţia să le remedieze de îndată.
               Subsemnatul cumpărător cumpăr, în condiţiile stabilite prin acest contract, imobilul descris mai sus, pe care l-am inspectat, am luat la cunoştinţă că acesta este liber de sarcini şi ştiu că este în proprietatea vânzătorului de mai sus şi am cunoştinţă de situaţia de drept şi de fapt a imobilului.
               Subsemnatele părţi declarăm că nici unul dintre noi nu se află în vreuna din situaţiile de incapacitate de a vinde sau cumpăra, prevăzute în art.1654 şi 1655 din Noul Cod Civil. 
              Noi, părţile contractante, ne obligăm să facem înregistrările în evidenţele fiscale în termenul cerut de lege, la autorităţile financiar-fiscale competente.
               Noi, părţile prezentului contract, declarăm că am luat la cunoştinţă de prevederile Codului fiscal, potrivit cărora orice persoană care dobândeşte sau înstrăinează un imobil are obligaţia de a depune o declaraţie fiscală la compartimentul de specialitate al autorităţii administraţiei publice locale în a cărei rază de competenţă se află imobilul, în termen de 30(treizeci) de zile de la data dobândirii sau înstrăinării.

         V. CHELTUIELI
          Cheltuielile ocazionate de autentificarea prezentului contract sunt suportate de cumpărător, în sarcina căruia se află şi cheltuielile de înscriere în cartea funciară.

         VII. DISPOZIŢII FINALE

Prezentul contract prin care se transmite un drept real imobiliar, se va înscrie în cartea funciară prin grija notarului public, conform art.54 din Legea nr.7/1996.
Subsemnatele părţi declarăm că înainte de semnarea actului, am citit personal şi am înţeles cuprinsul acestuia constatând că el corespunde voinţei şi condiţiilor stabilite de noi părţile de comun acord, drept pentru care semnăm mai jos, fiind de acord cu prelucrarea datelor cu caracter personal conform Legii nr.677/2001.
Prezentul contract este încheiat în 4(patru) exemplare originale, câte 2(două) pentru fiecare parte.

   VÂNZĂTOR,	                                                                             CUMPĂRĂTOR,
    MUNICIPIUL TIMIȘOARA
            reprezentat prin
	     PRIMAR,
   

   DIRECTOR DIRECŢIA ECONOMICĂ,

   DIRECTOR DIRECŢIA CLĂDIRI, TERENURI
   ŞI DOTĂRI DIVERSE II VEST, 


   ȘEF SERVICIU JURIDIC,

   CONSILIER JURIDIC,        

   AVIZAT C.F.P.

